پاکستانۍ فلمسازې د هیواد وړمبی آسکر ایوارډ گټلی
شرمین عبید چنائی ته د هغې فلم فیس سیونگ دپاره د آسکر ایوارډ ورکړی شو. فیس سیونگ یا خپل مخ بچ کول په هاغه کوششونو جوړ دستاویزي فلم دی چې د هاغه ښځو د مدد د پاره کیږي چې مخونه يي د تیزابو په حملو کې خراب شوې وي
د امریکې لاس اینجلس ښار کې د اتوار په شپه شوې یوه دستوره کې د پاکستان فلسازې شرمین عبید چنائی د خپل فلم فیس سیونگ په سر آسکر ایوارډ گټلی دی. د پاکستان د پاره دا وړمبۍ آسکر جائزه ده. د امریکن اکیډمي اف موشن پکچر ارټ سائنز لخوا په فلم کې د غوره کارکردگۍ په سر ورکړل کېدونکي اکېډمي ایوارډزد آسکر په نوم په ټولې نړۍ کې مشهور دي. د امریکا هالي وډ ښار چې په گرده نړۍ کې د فلمي صنعت لپاره نوم لري د دغه جائزو ٨۴مه دستوره ووشوه. شرمین عبید چنائی ته د هغې فلم سیونگ فیس دپاره د آسکر ایوارډ ورکړی شو. سیونگ فیس یا خپل مخ بچ کول په هاغه کوششونو جوړ دستاویزي فلم دی چې د هاغه ښځو د مدد د پاره کیږي چې مخونه يي د تیزابو په حملو کې خراب شوې وي. د آسکرمجسمه ترلاسه کولو په وخت شرمین خپل ایوارډ د پاکستاني ښځو په نوم کړو. هغې دستورې ته وویل دا ایوارډ د هاغه ټولو ښځو په نوم دی چې د بدولون د پاره زیار کۍ. هغې پاکستانۍ ښځو ته وویل چې خپل خوبونه د لاسه مه ورکوۍ، دا ایوارډ د ستاسو د پاره دی. د شرمین عبید چنائي فلم سره سره د ایراني فلمساز اصغر فرهادي فلم سیپریشن یا جدائي ته هم آسکر ایوارډ ورکړی شو.